રેલવે યાર્ડ એ બધી બાજુથી ખુલ્લો વિસ્તાર છે, જેથી ત્યાં કોઈ પણ વ્યક્તિ સરળતાથી અવર-જવર કરી શકે છે. આ ઘટનાઓને કારણે સફાળા જાગેલા રેલવે તંત્ર દ્વારા હવે સીએસએમટી અને વાડીબંદર યાર્ડ ખાતે સીસીટીવી કૅમેરા બેસાડવાનો નિર્ણય લેવામાં આવ્યો હોવાનું મધ્ય રેલવેના અધિકારીએ જણાવ્યું હતું.મધ્ય રેલવે દ્વારા વાડીબંદર, સીએસએમટી, એલટીટી સહિત અન્ય યાર્ડમાં સીસીટીવી કેમેરા બેસાડવાની યોજના તૈયાર કરવામાં આવી છે અને સીસીટીવી બેસાડવા અંગેનો અભ્યાસ કરાઈ રહ્યો હોવાનું મધ્ય રેલવેના વરિષ્ઠ અધિકારીએ જણાવ્યું હતું.